[pic] | KOMISIA EURÓPSKYCH SPOLOČENSTIEV | Brusel, 6.6.2005 KOM(2005) 239 v konečnom znení OZNÁMENIE KOMISIE RADE A EURÓPSKEMU PARLAMENTU Konsolidácia a rozšírenie Vonkajšej služby 1. ÚVOD Sieť delegácií a posledné zmeny Päťdesiat rokov po zriadení prvého zastúpenia mimo krajín Európskych spoločenstiev sa Vonkajšia služba rozvinula do rozsiahlej, konzistentnej a koherentnej siete. Vďaka úplnému uskutočneniu najnovších rozhodnutí o rozvoji siete v súčasnosti existuje 127 delegácií a iných zastúpení, prostredníctvom ktorých Komisia zastupuje Spoločenstvá a po celom svete presadzuje záujmy Európskej únie. Celkove má Komisia zastúpenie v 155 krajinách a aj 5 delegácií v medzinárodných organizáciách. Viac ako 1000 úradníkov a 3800 iných zamestnancov v súčasnosti vykonáva svoje povinnosti za hranicami krajín Spoločenstiev. V roku 2001 dala Komisia sieti delegácií nový podnet, ktorým sa začal proces regionalizácie a prehodnotenie celej siete, čo viedlo k množstvu nových otvorení, zrušení a k ďalším zmenám. Roku 2003 Komisia rozhodla o ďalších významných zmenách na zvýšenie koherencie siete, ktoré zahŕňali 2 nové otvorenia (v Jemene a na Novom Zélande) a 16 povýšení a zmien názvov, čo viedlo k uzatvoreniu viacerých zriaďovacích dohôd a k presunu úradníkov z iných delegácií v regióne. Obidve oznámenia sa implementovali v plnej miere. Zároveň sa vyvinulo veľké úsilie na uskutočnenie procesu decentralizácie, čo predstavuje podstatnú časť reformy Komisie[1]. Decentralizácia väčšiny z 80 príslušných delegácií sa teraz zavŕšila. Vyžadovalo si to mobilizáciu značných dodatočných ľudských a finančných zdrojov; na konci tohto obdobia (2000 - 2004) sa celkovo 1561 zamestnancov (359 úradníkov a 1202 externých zamestnancov) mobilizovalo na prácu v delegáciách. Financovanie presunu sa zabezpečilo prostredníctvom rôznych zdrojov, pričom náklady na úradníkov sa financovali predovšetkým z bývalej rozpočtovej položky A-6 Vonkajšej služby. Uvedené úsilie si vyžiadalo veľké ľudské a finančné investície. V súvislosti s tým sa Komisia usilovala vykonať najnovšie zmeny vo svojej sieti delegácií v rámci rozpočtových obmedzení s bývalým názvom A-6 pre rok 2004 prostredníctvom presunu ľudských a finančných zdrojov (pozri tabuľku). Tabuľka 1 – Finančný vplyv od otvorení počas posledných troch rokov (odhady) Delegácia | Dátum zriadenia | Počiatočné náklady (v eurách) | Ročné náklady (v eurách) | Spolu | Paraguaj | 30. 11.2001 | 0 | 102 636 | 102 636 | Kambodža | 14. 12. 2001 | 0 | 33 816 | 33 816 | Nepál | 13. 3. 2002 | 93 700 | 24 708 | 118 408 | Singapur | 5. 4. 2002 | 113 500 | 545.220 | 658 720 | Taiwan | 27. 11. 2002 | 113 500 | 371 220 | 484 720 | Kuba | 29. 1. 2003 | 83 700 | 72 708 | 156 408 | Malajzia | 13. 2. 2003 | 182 200 | 419 928 | 602 128 | Laos | 20. 3. 2003 | 93 700 | 21 708 | 115 408 | Saudská Arábia | 23. 9. 2003 | 142 200 | 461 928 | 604 128 | Jemen | 18. 12. 2003 | 93 700 | 24 708 | 118 408 | N. Zéland | 16. 2. 2004 | 113 500 | 383 220 | 496 720 | Spolu | 1 029 700 | 2 461 800 | 3 491 500 | Potreba absorbovať finančný dosah týchto otvorení v rámci dostupných zdrojov ešte viac zaťažila obmedzené zdroje Vonkajšej služby. 2. ROZVOJ SIETE 2.1. Politické priority pre ďalšie otvorenia Od prijatia týchto zmien vznikli nové politické priority pre ďalšie nové otvorenia. Predpokladá sa zriadenie delegácie vo Švajčiarsku (Bern)[2] a v Moldavsku (Kišiňov)[3]. V neskoršom štádiu sa ďalej navrhuje zriadenie regionalizovanej delegácie pre Uzbekistan (Taškent)[4], vedenej Chargé d’Affaires a. i ., ktorý bude podliehať vedúcemu delegácie nerezidentovi. Okrem toho vzhľadom na vývoj vzťahov Európskej únie a Srí Lanky a dlhodobú reakciu EÚ na cunami v juhovýchodnej Ázii sa ako priorita navrhuje povýšenie regionalizovanej delegácie na Srí Lanke na plnohodnotnú delegáciu. Napokon sa predpokladá aj budúce otvorenie delegácií vo Východnom Timore a Iraku, hneď ako to umožnia politické a praktické podmienky. Väčšina z týchto otvorení sa už uviedla v minulých návrhoch, v ktorých sa upresnilo, že tieto otvorenia sa potvrdia vtedy, keď vzniknú vhodné okolnosti. Na základe analýzy súčasnej politickej situácie a výzvy príslušných útvarov sa zdá, že tá chvíľa nastala; na základe veľmi dôležitých faktorov sa tieto otvorenia stávajú aktuálnymi a potrebnými: - Napriek dôležitosti vzťahov medzi Európskou úniou a Švajčiarskom Komisia ešte stále nemá svoju delegáciu v Berne. Potrebu tohto otvorenia uznávajú ako švajčiarske orgány, tak Komisia. Existuje mnoho faktorov, ktoré pôsobia v prospech zriadenia delegácie v Berne: jedinečná zemepisná poloha Švajčiarskej konfederácie, blízke vzťahy (žiadna z tretích krajín nemá s Európskou úniou také množstvo dohôd ako Švajčiarsko) a dôležitosť našich obchodných tokov (Švajčiarsko je v absolútnom vyjadrení štvrtým najdôležitejším obchodným partnerom Európskej únie) predstavujú iba niektoré z nich. S celkovým rozvíjaním bilaterálnych vzťahov sa táto otázka stáva ešte urgentnejšou. - V prípade Moldavska zlepšenie hospodárskych a politických bilaterálnych vzťahov hovorí v prospech stálej prítomnosti v krajine. Komisia v minulosti skutočne prejavila podporu takej prítomnosti v momente, keď to umožní politická situácia. Moldavsko je jedinou krajinou, na ktorú sa vzťahuje Akčný plán európskej politiky susedských vzťahov a v ktorej Komisia zatiaľ nemá delegáciu. Akčný plán bude vyžadovať otvorenie delegácie najneskôr v roku 2005 s cieľom uskutočňovať politiky, s ktorými sa stotožňuje. Moldavsko má takisto veľký záujem na tom, aby sa Európska únia zúčastňovala vo väčšej miere na urovnaní sporu v Podnestersku. Na podporu tohto procesu by bolo výhodnejšie, aby tu mala Komisia svoju delegáciu. - Vzhľadom na vývoj v krajinách západného Balkánu sa plánuje aj otvorenie styčného úradu v Čiernej Hore. - Na účely rozvoja bilaterálnych vzťahov a ako súčasť dlhodobej reakcie Európskej únie na prírodnú katastrofu v juhovýchodnej Ázii by sa mala regionalizovaná delegácia na Srí Lanke stať plnohodnotnou delegáciou v rámci podpory dlhotrvajúceho úsilia Európskej únie pomáhať pri náprave spôsobených škôd. - Pod podmienkou splnenia potrebných politických a praktických požiadaviek a za predpokladu, že budú dostupné príslušné zdroje, čo sa zatiaľ nestalo, sa predpokladajú aj otvorenia delegácií v Uzbekistane a Východnom Timore . Na tieto otvorenia treba pozerať jednotlivo v kontexte vzrastajúcej dôležitosti našich strategických záujmov v strednej Ázii a v rámci pristúpenia Východného Timoru k Dohode EÚ-AKT z Cotonou. - Keď budú splnené príslušné politické a praktické požiadavky, zriadi sa aj delegácia v Iraku , aby prispela k úsiliu Európskej únie priniesť tejto krajine väčšiu stabilitu. V súčasnosti nie sú k dispozícii potrebné zdroje. - Napokon styčný úrad v Kosove bol takisto stanovený ako priorita s cieľom reagovať na súčasnú politickú situáciu v tejto oblasti. V prípade Čiernej Hory sa takéto otvorenie odôvodňuje z politického hľadiska narastajúcou potrebou posilniť prítomnosť Európskej únie v tomto regióne a z hľadiska pomoci potrebou nahradiť Európsku agentúru pre obnovu. Otvorenie úradu v Čiernej Hore sa predpokladá čo najskôr, len čo budú zdroje k dispozícii. Prebieha aj príprava systémov ad hoc pre zastúpenia v Medzinárodnej organizácii civilného letectva (Montreal) a v Rade Európy (Štrasburg). 2.2. Predpokladaný časový plán Vzhľadom na politické priority sa Generálne riaditeľstvo komisie pre vonkajšie vzťahy zameriava na povýšenie delegácie Srí Lanky do mája 2005 a otvorenie delegácie v Moldavsku v prvej polovici roka 2005, a neskôr v tom istom roku bude nasledovať otvorenie delegácie vo Švajčiarsku. 2.3. Ľudské a rozpočtové zdroje Hneď ako sa určili uvedené politické priority, Komisia sa pustila do práce v súvislosti s hľadaním potrebných zdrojov pre tieto otvorenia. Pre protikladný charakter priorít sa však rozpočtové prostriedky na tieto otvorenia nemohli zahrnúť do návrhu rozpočtu na rok 2005. Preto bolo potrebné zvážiť alternatívne prostriedky financovania týchto otvorení šetrením v iných oblastiach. Treba mať na pamäti, že keďže je sieť už preťažená a predchádzajúce otvorenia sa už uskutočnili prostredníctvom presunu priorít v rámci pridelených rozpočtových prostriedkov, doteraz sa podarilo nájsť iba veľmi obmedzené možnosti šetrenia, čo vedie k tomu, že treba určiť priority časového plánu týchto otvorení. Napriek spomínaným rozpočtovým problémom sú tieto otvorenia potrebné a aktuálne vďaka uvedeným politickým prioritám, a preto je potrebné uskutočniť ich hlavne s takými zdrojmi, ktoré sú v súčasnosti k dispozícii. Je to možné najmä vďaka presunu existujúcich ľudských zdrojov – konkrétne z iných delegácií v regióne - a prostredníctvom prerozdelenia rozpočtových zdrojov z celej siete na účely pokrytia prevádzkových nákladov, infraštruktúry, zamestnancov a ďalších výdavkov. To zahŕňa proces ďalšej racionalizácie dostupných zdrojov. V súvislosti so všetkými uvedenými bodmi poskytuje nasledujúca tabuľka obraz základných odhadov nákladov a predbežný časový plán pre otvorenia: Tabuľka 2 – Predpokladaný dosah a časový plán Delegácia/ Koncept | Zamestnanci | Náklady | Predbežný dátum otvorenia | Úradníci (1) | Ostatní zamestnanci (1) | Celkový odhad počiatočných nákladov (2) | Celkový odhad ročných nákladov (1) | Celkové náklady | Srí Lanka(4) (povýšenie) | 3A 2B 1C | 1 AL III (admin) | 678 000 | 718 536 | 1 396 536 | máj/jún 2005 | Moldavsko(4) | 2A 1B 1C | 1 AL II 1 AL III 1 AL IV(3) | 583 500 | 308 376 | 891 876 | júl 2005 | Švajčiarsko | 1A 1B 1C | 1 AL II 1 AL III 1 AL IV | 528 000 | 875 988 | 1 403 988 | október 2005 | Spolu | 6A 4B 3C | 2 AL II 3 AL II 2 AL IV | 1 789 500 | 1 902 900 | 3 692 400 | (1) v zozname sa nachádzajú iba dodatočné náklady spojené s otvoreniami/povýšeniami, keďže zamestnanci sa budú presúvať (2) všetky náklady sa pokryjú existujúcimi zdrojmi v rámci rozpočtu pre rok 2005 na základe revízie priorít (3) po nástupe zmluvných zamestnancov sa predpokladá presun 1pracovníka v pozícii sekretára a 1 pracovníka-informatika do Moldavska (4) o zamestnancoch potrebných pre oddelenie spolupráce/pomoci a finančno–zmluvné oddelenie bude v konečnom dôsledku rozhodovať GR Aidco 3. ZÁVERY Uvedené nové otvorenia sa budú uskutočňovať prioritne. Potrebné finančné a ľudské zdroje sa pokryjú prostredníctvom reštrukturalizácie súčasnej siete, presunu pozícií a zníženia nákladov v iných oblastiach. Tieto redukcie by nemali znížiť kvalitu siete ani kvalitu nových delegácií alebo delegácií, ktorých zdroje sa stali predmetom znížení s cieľom umožniť nové otvorenia. Preto sa navrhuje uvedený postupný časový plán. Toto úsilie treba chápať aj v kontexte prípravných prác v súvislosti s implementáciou Zmluvy o Ústave pod podmienkou jej ratifikácie členskými štátmi. Zmluva podpísaná hlavami štátov a (alebo) predsedami parlamentov v Ríme 29. októbra 2004 zahŕňa viacero ustanovení zákonov, ktoré sa podstatne týkajú štruktúry a organizácie vonkajších vzťahov Európskej únie, a teda Vonkajšej služby. Zmluva okrem iného ustanovuje, že delegácie Európskej únie majú Úniu zastupovať v tretích krajinách a medzinárodných organizáciách. Na základe toho treba mať na zreteli, že hoci sú delegácie hierarchicky súčasťou štruktúry Komisie, v praxi slúžia záujmom Európskej únie ako celku, ako opisuje Komisia vo svojom oznámení z 3. júla 2001[5]. Konajú tak prostredníctvom propagovania, vysvetľovania a uskutočňovania politiky EÚ, analyzovania politík krajín, v ktorých sú akreditované, a vedenia rokovaní v súlade s mandátom, ktorý dostali. Opatrenia uvedené v tomto oznámení prispejú ku konsolidácii a rozšíreniu koherentnejšej siete, ktorá bude schopná prevziať dodatočné záväzky a povinnosti vyplývajúce z novej Ústavnej zmluvy. ZJEDNODUŠENÝ FINANĆNÝ VÝKAZ Oblasť(-ti) politiky(-tík): VONKAJŠIE VZŤAHY Činnosť(-ti): Vonkajšia služba | NÁZOV čINNOSTI: OZNÁMENIE KOMISIE RADE A EURÓPSKEMU PARLAMENTU – KONSOLIDÁCIA A ROZšÍRENIE VONKAJšEJ SLUžBY. | 1. ROZPOČTOVÁ(-É) POLOŽKA(-Y) + NÁZOV(-VY) XX.010102: Výdavky súvisiace so zamestnancami delegácií Komisie v aktívnom pracovnom pomere XX.010202: Externí zamestnanci delegácií Komisie XX.010212: Iné výdavky na riadenie delegácií Komisie XX.010302: Výdavky na nehnuteľnosti a s nimi spojené výdavky delegácií Komisie 2. CELKOVÉ ČÍSELNÉ ÚDAJE 2.1 Celkové pridelenie prostriedkov na akciu (časť B): 2 , 582 miliónov eur na ES v roku 2005 a 1, 903 ročne v ďalších rokoch. 2.2 Obdobie uplatňovania K rozšíreniu ustanovenému v tomto oznámení sa pristúpi v rozpočtovom roku 2005 a v priebehu tohto roka sa aj zavŕši. V prípade povýšenia jednej delegácie a otvorenia dvoch nových delegácií nie je stanovený nijaký termín. 2.3 Celkový viacročný odhad výdavkov a) Plán viazaných rozpočtových prostriedkov/platobných rozpočtových prostriedkov (finančná intervencia) - (pozri bod 6.1.1) V mil. eur (na 3 desatinné miesta) Rok n | n + 1 | n + 2 | n + 3 | n + 4 | n + 5 a nasl. rozpočt. rok | Spolu | Viazané rozpočtové prostriedky | 2,582 | 1,903 | 1,903 | 1,903 | 1,903 | 1,903 | 12,097 | Platobné rozpočtové prostriedky | 2,582 | 1,903 | 1,903 | 1,903 | 1,903 | 1,903 | 12,097 | b) Technická a administratívna pomoc a výdavky na podporu- (pozri bod 6.1.2) VRP | PRP | Medzisúčet a+b | VRP | 2,582 | 1,903 | 1,903 | 1,903 | 1,903 | 1,903 | 12,097 | PRP | 2,582 | 1,903 | 1,903 | 1,903 | 1,903 | 1,903 | 12,097 | VRP | 2,582 | 1,903 | 1,903 | 1,903 | 1,903 | 1,903 | 12,097 | PRP | 2,582 | 1,903 | 1,903 | 1,903 | 1,903 | 1,903 | 12,097 | 2.4 Kompatibilita s finančným programovaním a finančnými výhľadmi Návrh je kompatibilný s platným finančným programovaním. Tento návrh si vyžiada zmenu v plánovaní príslušnej výdavkovej kapitoly vo finančnom výhľade. Návrh si môže vyžiadať aj uplatnenie ustanovení medziinštitucionálnej dohody. Druh výdavku: zahŕňa určenie ekonomickej klasifikácie výdavkov, pričom sa bude rozlišovať medzi bežnými výdavkami a kapitálovými výdavkami. Táto klasifikácia umožňuje lepšie prepojenie medzi rozpočtovým účtovníctvom a všeobecným účtovníctvom. Bežné výdavky: súvisia s nákladmi za rozpočtový rok. Kapitálové výdavky: súvisia s položkami súvahy. Na financovanie akého druhu činností sú tieto výdavky určené? 3. ROZPOČTOVÉ CHARAKTERISTIKY Druh výdavku | Nový | Príspevok EZVO | Príspevky kandidátskych krajín | Výdavková kapitola vo finančnom výhľade | Povinný | Nedif. | ÁNO | NIE | NIE | č. 5 | 4. PRÁVNY ZÁKLAD Služobný poriadok úradníkov Európskych spoločenstiev, a najmä jeho články 27 až 31, 33 a 65 písm. a), ako aj jeho prílohy III, VII a X. Podmienky zamestnania ostatných zamestnancov Európskych spoločenstiev. 5. OPIS A ODÔVODNENIE 5.1 Potreba intervencie Spoločenstva [6] 5.1.1 Sledované ciele V tomto štádiu sa pokladá za potrebné otvoriť delegácie Komisie vo Švajčiarsku a v Moldavsku s cieľom lepšie riadiť hospodárske a politické vzťahy Komisie s týmito krajinami. V prípade Srí Lanky je potrebné prispôsobiť štruktúru delegácie, aby bolo možné riadiť vývoj vzťahov s touto krajinou, ako aj reakciu Spoločenstva na prírodnú katastrofu, ktorá postihla tento región. 5.1.2 Ustanovenia prijaté v súvislosti s hodnotením ex ante O otvorení nových delegácií sa rozhodlo na základe potrieb v zmysle vývoja hospodárskych a politických vzťahov Spoločenstva s príslušnými krajinami a v úzkej spolupráci so všetkými útvarmi a ostatnými príslušnými generálnymi riaditeľstvami. 5.1.3 Ustanovenia prijaté v dôsledku hodnotenia ex post Príslušné delegácie sa stanú súčasťou siete delegácií Spoločenstva, ako aj predmetom kontroly v rámci návštev Inšpekcie delegácií a útvaru Vnútornej kontroly Vonkajšej služby. 5.2 Plánované kroky a metódy rozpočtovej intervencie Týkajú sa správnych výdavkov spojených s otvorením dvoch nových delegácií a povýšením jednej regionalizovanej delegácie na plnohodnotnú delegáciu. Dodatočné výdavky za rozpočtový rok 2005 sa budú financovať z existujúcich prostriedkov šetrením na iných výdavkoch. Tieto kroky budú viesť k zlepšeniu politických a hospodárskych vzťahov s príslušnými krajinami a umožnia Komisii lepšie riadiť svoje činnosti v tejto krajine. 5.3 Metódy vykonávania Všetky administratívne výdavky delegácií bude priamo riadiť Komisia prostredníctvom štatutárnych a externých zamestnancov (miestnych pracovníkov). [1] Cieľom decentralizácie bolo podstatne skrátiť čas vynaložený na uskutočňovanie projektov, výrazne zlepšiť kvalitu a zvýšiť reakcieschopnosť projektového/programového riadenia; zaručiť dostatočné finančné, technické a zmluvné riadiace postupy v súlade s osvedčenými medzinárodnými štandardmi slušnosti a zodpovednosti a zvýšiť vplyv a viditeľnosť rozvojovej spolupráce a pomoci Spoločenstva. [2] Predpokladá sa už v dokumente SEK(1998)1261 z 22. júla 1998. [3] Návrh obsiahnutý v KOM(2001)381 z 3. júla 2001, s prihliadnutím na existenciu príslušných podmienok. [4] Predpokladá sa v dokumente SEK(1998)1261 z 22. júla 1998. [5] KOM(2001) 381 z 3. júla 2001. [6] Ďalšie informácie: pozri samostatný referenčný dokument.